**แนวทางการดำเนินงานของเทศบาลตำบลบางสน**

**สำหรับผู้พิการ**

 เทศบาลตำบลบางสนส่งเสริมการทำกิจกรรมต่าง ๆ ซึ่งจะมีการสร้างอาสาสมัครดูแลผู้สูงอายุ และผู้พิการ นำร่อง จำนวน ๕ คน และจะขยายเพิ่มขึ้นเรื่อย ๆ เพื่อเป็นการดูแลเบื้องต้น และเป็นการสำรวจจำนวนผู้พิการ และผู้สูงอายุ ความเป็นอยู่ ว่าถูกสุขลักษณะ หรือมีอาการเจ็บป่วยอย่างไรบ้าง เป็นการเยี่ยมเยียนผู้พิการ รวมถึงผู้สูงอายุไปในตัวด้วย

ทั้งนี้ ในปีถัดไป เทศบาลตำบลบางสน จะดำเนินการให้ผู้พิการและผู้สูงอายุ มีการร่วมกิจกรรมมากขึ้นด้วย โดยในการทำแผนชุมชนและทบทวนแผนสามปี ให้แต่ละท่านเสนอเข้าแผนชุมชนและเข้าแผนพัฒนาตำบลสามปี และเทศบัญญัติต่อไป

**ขั้นตอนการให้บริการผู้พิการเทศบาลตำบลบางสน**

ด้วยเทศบาลตำบลบางสน รับการยื่นขอทำบัตรประจำตัวผู้พิการ ซึ่งเป็นการอำนวยความสะดวกให้แก่ผู้พิการในเขตพื้นที่ตำบลบางสน ไม่ต้องไปยื่นเองที่สำนักงานพัฒนาสังคมและความมั่นคงของมนุษย์จังหวัดชุมพร ซึ่งผู้พิการจะต้องเตรียมเอกสารและหลักฐานในการดำเนินการดังนี้

 ๑.สำเนาทะเบียนบ้าน จำนวน ๑ ชุด

 ๒.สำเนาบัตรประจำตัวประชาชน จำนวน ๑ ชุด
 ๓.รูปถ่ายจำนวน ขนาด ๑ นิ้ว จำนวน ๒ รูป

 ๔.แบบคำขอมีบัตรประจำตัวผู้พิการ (ขอได้จากเทศบาลตำบลบางสน)

 ๕.เอกสารสำเนาบัตรประจำตัวประชาชน สำเนาทะเบียนบ้าน ของผู้ดูแลผู้พิการ จำนวน ๑ ชุด (กรณีผู้พิการดูแลตัวเองไม่ได้)

**หากมีข้อสงสัย สามารถสอบถามเพิ่มเติมได้ที่**

**สำนักงานเทศบาลตำบลบางสน**

**ตามวันเวลาราชการ (๐๘.๓๐ น. – ๑๖.๓๐ น.)**

**โทร. ๐-๗๗๕๙-๑๐๐๓ โทรสาร ๐-๗๗๕๙-๑๐๐๓ ต่อ ๑๐๔**

**www.BANGSON.GO.TH**



**ประจำเดือน ตุลาคม พ.ศ. ๒๕๕๘**

**เทศบาลตำบลบางสน**

**อ. ปะทิว จ.ชุมพร**

**คนพิการ**

[**ความหมายคนพิการ**](http://www.oknation.net/blog/gracegifthome/2007/05/10/entry-1)**และประเภทผู้พิการ**

**ความหมายคนพิการ**

 คนพิการ คือบุคคลที่มี ความผิดปกติหรือมีความ บกพร่องทางร่างกาย ทาง สติปัญญาหรือจิตใจ

**อย่างไรที่เรียกว่าคนพิการ**
 คนเป็นทรัพยากรที่มีคุณค่า ทั้งนี้เพราะคนเป็นกำลังสำคัญในการ พัฒนาประเทศในทุกๆ ด้าน แต่ในทุกๆ สังคมมิได้มีบุคคลที่มีความรู้ ความสามารถเท่าเทียมกันทั้งหมดยังมีบุคคลประเภทหนึ่ง ซึ่งมีความ ผิดปกติหรือความ บกพร่องทางด้านร่างกาย ทางสติปัญญา หรือทาง จิตใจ ทำให้เป็นอุปสรรค ในการดำรงชีวิต การประกอบ อาชีพ และ การได้มีส่วนร่วมในกิจกรรมต่างๆ ของสังคม ซึ่งเราเรียกบุคคล เหล่านี้ว่าคนพิการ

**ประเภทและลักษณะของคนพิการ**

คนพิการที่เราพบเห็นกันโดยทั่วไปมีหลายแบบ กระทรวงสาธารณสุข ได้กำหนดประเภทของคนพิการไว้ดังนี้
1. [คนพิการทางการมองเห็น](http://dnfe5.nfe.go.th/ilp/42018/42018-01-1.htm#%E0%B8%81%E0%B8%B2%E0%B8%A3%E0%B8%A1%E0%B8%AD%E0%B8%87%E0%B9%80%E0%B8%AB%E0%B9%87%E0%B8%99)
2. [คนพิการทางการได้ยินหรือการสื่อความหมาย](http://dnfe5.nfe.go.th/ilp/42018/42018-01-1.htm#%E0%B8%97%E0%B8%B2%E0%B8%87%E0%B8%81%E0%B8%B2%E0%B8%A3%E0%B9%84%E0%B8%94%E0%B9%89%E0%B8%A2%E0%B8%B4%E0%B8%99)
3. [คนพิการทางกายหรือการเคลื่อนไหว](http://dnfe5.nfe.go.th/ilp/42018/42018-01-1.htm#%E0%B8%97%E0%B8%B2%E0%B8%87%E0%B8%81%E0%B8%B2%E0%B8%A2)
4. [คนพิการทางจิตใจหรือพฤติกรรม](http://dnfe5.nfe.go.th/ilp/42018/42018-01-1.htm#%E0%B8%97%E0%B8%B2%E0%B8%87%E0%B8%88%E0%B8%B4%E0%B8%95%E0%B8%A3)
5. [คนพิการทางสติปัญญาหรือการรับรู้](http://dnfe5.nfe.go.th/ilp/42018/42018-01-1.htm#%E0%B8%97%E0%B8%B2%E0%B8%87%E0%B8%AA%E0%B8%95%E0%B8%B4)

**1. คนพิการทางการมองเห็น**
คนพิการทางการมองเห็น หมายถึงคนที่มีความบกพร่องทางตา ซึ่งทาง แพทย์กำหนดไว้ มี 2 ประเภท ได้แก่
1. คนที่ตาเห็นเลือนลาง ได้แก่ คนที่มีความบกพร่องทางสายตา สามารถ มองเห็นบ้าง แต่ไม่เท่าคนปกติ หรือมีลานสายตาแคบกว่า 30 องศา
2. คนตาบอด ได้แก่ คนที่มองไม่เห็นหรืออาจมองเห็นบ้าง และไม่สามารถ ใช้สายตาข้างที่เห็นดีที่สุดให้เป็นประโยชน์ได้

 **2. คนพิการทางการได้ยินหรือการสื่อความหมาย**

คน พิการทางการได้ยินหรือการสื่อความหมาย หมายถึงคนที่มีความ บกพร่อง หรือสูญเสียการได้ยิน เป็นเหตุให้การฟังเสียงต่าง ๆ ไม่ชัดเจน แบ่งออกเป็น 2 ประเภทคือ
1. คนหูตึง ได้แก่ คนที่ยังสามารถได้ยินเสียงอยู่บ้าง บางคนอาจต้องใช้เครื่องช่วยฟัง
2. คนหูหนวก ได้แก่ คนที่สูญเสียการได้ยินมาก จนไม่สามารถเข้าใจหรือใช้ ภาษาพูดได้ ส่วนมากใช้ภาษามือในการติดต่อสื่อความหมายกับผู้อื่น

**3. คนพิการทางกายหรือการเคลื่อนไหว**

คนพิการทางกายหรือการเคลื่อนไหว แบ่งออกได้เป็น 2 ประเภท ได้แก่
1. คนที่มีความผิดปกติ หรือบกพร่องทางด้านร่างกายที่สามารถมอง เห็นได้ชัดเจน และไม่สามารถปฏิบัติกิจวัตรประจำวันได้
2. คนที่สูญเสียความสามารถในการเคลื่อนไหว มือ แขน ขา หรือลำตัวอันเนื่องมาจากแขน ขาขาด เป็นอัมพาตหรืออ่อนแรง เป็นโรคข้อ หรือมีอาการ ปวดเรื้อรัง หรือเป็นโรคเรื้อรังของระบบการทำงานของร่างกาย ที่ทำให้ไม่สามารถประกอบกิจวัตรประจำวันของตนเองหรือปฏิบัติตนเหมือนคนปกติธรรมอื่น ๆ ได้

**4. คนพิการทางจิตใจหรือพฤติกรรม**

คน พิการทางจิตใจหรือพฤติกรรม ได้แก่คนที่มีความผิดปกติหรือความ บกพร่องทางด้านจิตใจหรือสมองไม่สามารถ ปฏิบัติงานได้เหมือนคนปกติ ทำให้ไม่สามารถดูแลตนเองหรืออยู่ร่วมกันผู้อื่นได้ คนพิการประเภทนี้ ได้แก่ คนที่เรามักเรียกว่า คนวิกลจริต หรือโรคจิต ซึ่งมัก พบเห็นอยู่ตามโรงพยาบาลจิตเวช
 **5. คนพิการทางสติปัญญาหรือการเรียนรู้คนพิการทางด้านสติปัญญาหรือการเรียนรู้ หมายถึงคนที่มีความผิดปกติหรือบกพร่องทางสติปัญญาหรือทางสมอง จนไม่สามารถเรียนรู้ด้วยวิธีการปกติได้**ซึ่งสามารถแบ่งออกเป็น 2 ประเภท ได้แก่

****1. คนที่เรียนรู้ได้ช้า ได้แก่ คนที่มีความสามารถในการเรียนรู้ได้ล่าช้ากว่า คนปกติ
2. คนปัญญาอ่อน ได้แก่ คนที่มีพัฒนาการทางสติปัญญาล่าช้าซึ่งแบ่งได้ดังนี้
2.1 ปัญญาอ่อนขนาดน้อย สามารถเรียนรู้และปรับตัวเข้ากับสังคมได้
2.2 ปัญญาอ่อนขนาดกลาง สามารถเรียนรู้ได้บ้าง สามารถรับการฝึกอบรมงาน
อาชีพง่าย ๆ ได้ และช่วยเหลือตนเองได้บ้าง  *2.3 ปัญญาอ่อนขนาดหนักมาก ต้องมีพี่เลี้ยงคอยดูแล สามารถช่วยเหลือ ตนเองได้น้อยมาก*

อย่าลืมดูแลพวกผมด้วยนะครับ